Vladimir Tojirov. Vladimir Xasanovich Tojirov (1940-yil 5-iyul, Toshkent – 2011-yil 17-aprel, Moskva) – sovet va oʻzbek futbolchisi, SSSR sport ustasi. Futbolchilik faoliyati. „Mehnat zahiralari“ (Toshkent) futbol klubi tarbiyalanuvchisi va professional faoliyatini 1959-yilda shu jamoa tarkibida boshlagan. Vladimir 1960-yilgi mavsumda Toshkentning „Paxtakor“ jamoasi tarkibiga oʻtgan va yetti yil davomidagi oʻyinlari bilan tanilgan. Uzoq vaqt davomida u Oliy ligadagi oʻyinlarda ishtirok etish boʻyicha klub rekordchisi boʻlib qoldi. Vladimir klubda jamoadoshi Valeriy Muxin bilan yaxshi doʻstlik munosabatida edi. 1967-yilni Moskvaning „Lokomotiv“ jamoasi tarkibiga oʻtgan, keyingi mavsumda esa Kaluganing „Lokomotiv“ klubi koʻchib oʻtdi. U futbolchilik faoliyatini havaskor FK Freserda (Moskva) jamoasida yakunlagan. SSSR chempionatlarida 225 ta oʻyinda ishtirok etib 8 ta gol muallifi boʻlgan. Shaxsiy hayot. Moskvada Tixoretskiy bulvarida yashagan. Oilasi: oʻgʻli Stanislav (1964) va nabirasi Dmitriy (1984. 2011-yil 17-aprelda vafot etgan.